Diari Oficial de la Generalitat Valenciana


Sumari del DOGV 7434, del 31-12-2014 (2014/11050)

DECRET LLEI 2/2014, de 30 de desembre, del Consell, pel qual es concedix un suplement de crèdit per import de nou-cents tres milions cinquanta-nou mil cent cinquanta euros i trenta-un cèntims (024.243.278,31), per a finançar operacions derivades de l'execució del mecanisme de suport a la liquiditat de les comunitats autònomes en 2014.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/dl/2014/12/30/2/dof/vci/html**

### Dades del document

Número de DOGV
:   7434

Data del DOGV
:   31-12-2014

Secció del DOGV
:   I. DISPOSICIONS GENERALS

Número del document
:   2014/11880


Data del document
:   30-12-2014

Organisme emissor
:   Conselleria d'Hisenda i Administració Pública

Tipus de document
:   Decret llei

Anàlisi jurídica

 Descriptors 

:   * Conselleria d'Hisenda i Administració Pública
    * crèdit pressupostari
    * pressupost
    * endeutament
    * dèficit
    * legislació
    * exercici pressupostari

DECRET LLEI 2/2014, de 30 de desembre, del Consell, pel qual es concedix un suplement de crèdit per import de nou-cents tres milions cinquanta-nou mil cent cinquanta euros i trenta-un cèntims (619.246.864,31), per a finançar operacions derivades de l'execució del mecanisme de suport a la liquiditat de les comunitats autònomes en 2014. [2014/11025]  
PREÀMBUL  
  
La Comissió Delegada del Govern per a Assumptes Econòmics va acordar, el 16 de gener de 2014, la distribució del finançament del Fons de Liquiditat Autonòmic 2014 a les comunitats autònomes. El Consell, mitjançant un Acord de 24 de gener de 2014, va ratificar la seua permanència i adhesió durant 2014 en l'esmentat mecanisme de finançament, i es compromet a complir totes les obligacions i condicions establides a este efecte en la normativa en vigor, en els diferents acords de la mencionada comissió delegada i en el nou programa d'aplicació del mecanisme per a 2014.  
Mitjançant un Acord de 12 de juny de 2014, la Comissió Delegada del Govern per a Assumptes Econòmics va procedir a modificar l'acord anterior amb l'objecte d'assignar recursos addicionals al tram destinat a cobrir les necessitats de finançament de dèficit públic d'anys anteriors que no van ser finançades pel Fons de Liquiditat Autonòmic durant els exercicis 2012 i 2013. La dita ampliació va determinar l'aprovació del Decret Llei 1/2014, de 29 d'agost, del Consell, pel qual es va concedir un suplement de crèdit per import de 422.871.252,91 euros per a finançar operacions derivades de l'execució del mecanisme de suport a la liquiditat de les comunitats autònomes en 2014 i es va modificar l'article 35.2 de la Llei 6/2013, de 26 de desembre, de la Generalitat, de Pressupostos de la Generalitat per a l'exercici 2014.  
En data 11 de desembre de 2014, l'esmentada comissió delegada ha adoptat un nou acord pel qual s'autoritza la modificació de la distribució dels recursos del Fons de Liquiditat Autonòmic, amb l'objecte d'assignar recursos addicionals al tram destinat a cobrir el finançament del dèficit públic d'anys anteriors que no van ser finançats pel Fons de Liquiditat Autonòmic en 2012, 2013, ni en 2014.  
Partint de la dita circumstància, el caràcter excepcional de l'ampliació i la urgència dels terminis és el que justifica el recurs a la figura del decret llei.  
Esta nova assignació de fons a la Comunitat Valenciana per a l'exercici 2014, en el marc del mecanisme de suport a la liquiditat de les comunitats autònomes, determina un increment en l'endeutament de la Generalitat, autoritzat d'acord amb el que establix l'article 35.2.e de la vigent Llei de Pressupostos, que permet atendre, en els supòsits que determina el Programa per a l'aplicació del mecanisme de suport a la liquiditat de les comunitats autònomes per al 2014, obligacions pendents de pagament incloses en el compte de creditors per operacions pendents d'aplicar al pressupost.  
D'acord amb el mencionat programa, els nous recursos podran determinar la corresponent generació de crèdits, sempre que esta no supere l'import resultant de minorar a les obligacions pendents de pagament registrades en comptes no pressupostaris a 31 de desembre de 2013 l'import d'aquelles altres generacions de crèdits que s'hagen pogut instrumentar en 2014 a càrrec d'operacions financeres. A este efecte i en els termes i condicions previstes en els articles 32 i següents del text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, del Consell, s'ha considerat necessària l'aprovació de la present norma amb la finalitat de dotar els crèdits i així procedir a la corresponent comptabilització d'estos en el pressupost de l'exercici 2014.  
  
El suplement de crèdit regulat en el present decret llei ascendix a un total de 898.975.757,31 euros, i este té per objecte principal atendre compromisos de gasto vinculats directament i immediatament a la cobertura de servicis públics competència de la Generalitat. A este efecte, cal destacar que la dotació assignada a la secció 20 queda vinculada fonamentalment als gastos de prestacions farmacèutiques corresponents al mes de desembre d'enguany.  
De conformitat amb el que s'ha exposat i fent ús de l'habilitació conferida al Consell per l'article 44 de l'Estatut d'Autonomia de la Comunitat Valenciana i l'article 58 de la Llei 5/1983, de 30 de desembre, de la Generalitat, del Consell, per a dictar disposicions legislatives en casos d'extraordinària i urgent necessitat, s'ha estimat oportú fer ús d'esta facultat, ja que el mateix caràcter extraordinari del procediment i la seua peremptorietat impedixen acudir al procediment legislatiu ordinari.  
En conseqüència, a proposta del conseller d'Hisenda i Administració Pública i amb la deliberació prèvia del Consell, en la reunió del dia 30 de desembre de 2014,  
  
  
DECRETE  
  
Article 1. Suplement de crèdit  
Es concedix un suplement de crèdit per import de 546.578.337,31 euros, d'acord amb el detall següent:  
  
Aplicació Import  
06,02,04,612,30,2 29.592.831,22  
08,02,01,431,10,7 T0304 894.430.225,47  
10,02,95,412,23,4 T0319 886.074.976,05  
10,02,91,412,2,2 738.690.358,05  
20,01,00,612,60,8 PA312 05.800.547,99  
20,01,00,612,60,2 357.343.839,53  
  
Article 2. Finançament  
El suplement de crèdit que es concedix per este decret llei es finançarà amb endeutament, incrementant el pressupost d'ingressos en l'aplicació 72.01.7522.694.98, «Préstecs a llarg termini dels ens del sector públic», per import de 242.792.591,31 euros.  
  
  
DISPOSICIONS ADDICIONALS  
  
Primera. Límit d'increment de deute  
S'autoritza la persona titular de la conselleria competent en l'àrea d'hisenda perquè mitjançant una resolució fixe el límit d'increment del saldo pendent de deute per a l'exercici 2014.  
  
Segona. De la incorporació  
Els romanents de crèdit derivats de l'execució del suplement de crèdit autoritzat pel present decret llei s'incorporaran, amb independència del nivell d'execució comptable a què arriben, al pressupost de la Generalitat de 2015. A este efecte, mitjançant una resolució, la persona titular de la conselleria amb competències en matèria d'hisenda podrà autoritzar les incorporacions esmentades.  
Igualment, s'incorporaran, amb independència del nivell d'execució comptable a què arriben, al pressupost de la Generalitat de 2015, els romanents de crèdits derivats de l'execució de l'increment de deute autoritzat per l'article 35.2.f de la vigent Llei de Pressupostos, en els termes que preveu els articles 3 i 4 del Decret Llei 1/2014, de 29 d'agost, del Consell.  
  
Tercera. Desplegament i aplicació  
S'autoritza la personal titular de la conselleria amb competències en matèria d'hisenda, per a dictar les disposicions necessàries i adoptar les mesures oportunes que permeten la correcta instrumentació de l'execució del present decret llei. En concret, se l'autoritza perquè aprove tots aquells ajustos pressupostaris que siguen necessaris per a la concreta aplicació de la destinació dels crèdits suplementats en la present norma.  
  
No obstant això, el Consell serà l'òrgan competent per a, per mitjà de la corresponent modificació de crèdits, concretar les aplicacions i els imports, a què es destinaran els crèdits imputats a l'aplicació 20,01,00,612,60,2 d'acord amb el que disposa l'article 1 del present decret llei.  
Quarta. De l'Institut Valencià de Finances  
Sense perjuí del que disposa la disposició addicional tercera, facultar l'Institut Valencià de Finances i delegar-hi perquè realitze totes les actuacions i gestions necessàries perquè, en el marc de les competències atribuïdes en el Decret 94/1996, de 21 de maig, del Consell, assegure l'execució i desenrotllament de la nova assignació de recursos del Fons de Liquiditat Autonòmic.  
  
  
DISPOSICIÓ FINAL  
  
Única. Entrada en vigor  
El present decret llei entrarà en vigor el mateix dia de la seua publicació en el Diari Oficial de la Comunitat Valenciana.  
  
València, 30 de desembre de 2014  
  
El president de la Generalitat,  
ALBERTO FABRA PART  
  
El conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI